Kato Mikeladze

Kato Mikeladze (Kulashi georgieraz: კულაში,1878ko irailaren 18a -1942) Georgiako mugimendu feministaren bultzatzaile georgiarra izan zen. 1916an Kutaisiko Emakumeen Kluba sortu zuen eta bertatik 1917an herrialdeko lehen egunkari feminista sortu zuen: "Emakume georgiarraren ahotsa".

 Bizitza 
Moskun egin zituen lehen ikasketak, eta 1906an Europara joan zen bizitzera. Bruselako Unibertsitatean Gizarte eta Politika Zientzietan graduatu ondoren, Parisen finkatu zen, eta han egon zen 1915 arte, Europako emakumeen mugimenduarekin harremanetan.

 Ibilbidea 
1916an, Georgiara itzuli zenean, aktibismoari ekin zion. Kutaisiko Emakumeen Kluba sortu zuen, hainbat klase eta alderdi politikotako emakumeak batzeko helburuarekin, parte-hartze politikoaren alde. 1917an klubak "Voice of Georgian Woman" ("Georgiako emakumearen ahotsa") aldizkaria argitaratu zuen, Kato Mikeladzek berak zuzentzen zuena. Egunkariak 50 zenbaki argitaratu zituen 1917ko apiriletik 1918ko irailera. Mikeladze eta beste autore batzuek emakumeek bizi zuten egoeraz eta baldintzez idatzi zuten, beraientzat eskubide politiko eta zibilak eskatuz eta ekitaldi politiko esanguratsuen inguruan hausnartuz.

1917-18an Emakumeen Ligaren eskualdeko sarea sortu zuen, Georgia mendebaldeko eskualde guztietako emakumeak biltzen zituena.  

Georgiako lehen Errepublikan (1918-21) itxi zen egunkaria, eta beldur boltxebikearen ondorengo garaiak Kato Mikeladze eta beste batzuen ideiak, genero berdintasunaren kontzeptuari eskainiak,  bota zituen "historiaren paper-fabrikan", "burgesiaren perbertsiotzat" jotzen den erregimenaren arabera salatu du Aia Beraia ikerlariak.

 Hil osteko aintzatespenak eta omenaldiak 

 2013an Tamta Melashvili ekintzaile feminista eta ikertzaileak Kato Mikeladze: "Unknown Stories of Georgian Feminism" bere historiari buruzko liburua argitaratu zuen.
 2014an "Untold Herstories" dokumentala aurkeztu zen, Feminista Independenteen Taldearen ekimena, Estoniak Tiblisin duen enbaxadak lagunduta, XIX. mendeko feminista georgiar aitzindarien historiari buruz: Barbara Jorjadze, Ekaterine Gabashvili eta Kato Mikeladze. Tamta Melashvilik idatzi zuen gidoia eta Salome Sagaradzek zuzendu zuen.
 2017an Jaialdi Feminista egin zen Kutaisin, Women's Fund in Georgiak (WFG) antolatuta, Georgiako Emakumeen Ahotsen inguruan, Mikeladzek zuzendutako lehen egunkari feministaren argitalpenaren mendeurrena ospatzeko eta Georgiako historia feminista berreskuratzeko helburuarekin.

 Kato Mikeladze saria 

 2013an Women's Fund in Georgia fundazioak "Kato Mikelaze Saria" ezarri zuen bere oroimenean. Lehen saria Eka Agdgomelashvil ekintzaileak irabazi zuen. 
 2014an, Holandak Georgian duen enbaxadak eta NBE Emakumeak erakundeak babestutako saria Marina Tabukashvili TASO Fund-eko zuzendari nagusiari eman zioten.

 Erreferentziak 

 Ikus, gainera 

 Nino Tkheshelashvili

 Kanpo estekak 

Kategoria:1878ko jaiotzak
Kategoria:1842ko heriotzak
Kategoria:Emakumea
Kategoria:Emakume ekintzaileak
Kategoria:Feminismoa
Kategoria:Feministak
Kategoria:Georgiako feministak
Kategoria:Georgiarrak